|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| *Typ, veľkosť a rozsah vplyvu*  Predpokladá sa výrazný pozitívny vplyv na životné prostredie ako celok, najmä však na ovzdušie, vodu a pôdu. Návrh zákona o zálohovaní jednorazových obalov na nápoje má prispieť k zvýšeniu vytriedeného odpadu z  jednorazových nápojových obalov z plastu a kovu a tým aj k zníženiu množstva ukladaného odpadu na skládky odpadov a percentuálne zvýšiť množstvo zhodnocovaného odpadu na úkor zneškodňovaného. Odvrátený skládkovaný odpad z týchto obalov prispeje k úsporám na poplatkoch za skládkovanie rádovo v desiatkach až stovkách tisíc eur.  Návrhom zákona sa získa čistejšia surovina na zhodnocovanie a tým ušetriť primárne zdroje, energia a emisie CO2 v hodnote 3 až 11,6 mil. eur.  Významne s zníži množstvo odpadu z jednorazových nápojových obalov, ktoré je pohodené voľne v prírode (tzv. littering). Ušetrené náklady na jeho čistenie odhadujeme na 629 tis. eur až 2,7 mil. eur ročne.  Okrem toho dôjde k dnes ťažko vyčísliteľným nepriamym environmentálnym prínosom, napr. v podobe vyššej estetickej hodnoty území očistených od pohodeného odpadu, či nižšej záťaže pre ekosystémy z dôvodu nižšej prítomnosti biologicky nedegradovateľného materiálu vo voľnej prírode. Okrem toho dnes ešte nevieme vyjadriť prínosy zníženého tzv. litteringu z plastov na zdravie obyvateľstva, keďže výskum vplyvov mikroplastov na zdravie je ešte len v začiatkoch, ale predpokladá sa, že návrh zákona zníži aj množstvo mikroplastov v prostredí a môže viesť k pozitívnemu vplyvu na zdravie. |
| **5.2 Bude mať predkladaný materiál vplyv na chránené územia a ak áno, aký?** |
| *Typ, veľkosť a rozsah vplyvu*  Predpokladá sa pozitívny vplyv na chránené územia z dôvodu nižšieho tzv. litteringu. Veľkosť vplyvu z dôvodu nedostatku údajov o rozsahu tzv. litteringu v národných parkoch nemožno presne odhadnúť. Aproximovaním údajov z podobnej štúdie v ČR môžeme pozitívny dopad ohodnotiť na približne 51 tisíc eur ročne v podobe nižších nákladov na čistenie chránených území od odpadu z PET fliaš. |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Typ, veľkosť a rozsah vplyvu*  Nepredpokladá sa |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Nepredpokladá sa negatívny vplyv na životné prostredie |